ທ່ານນາງ Michelle Obama ເດີນທາງ ໄປຢ້ຽມຢາມ ຍີ່ປຸ່ນ ແລະກຳປູເຈຍ
ທ່ານນາງ Michelle Obama ສະຕີໝາຍເລກນຶ່ງ ສະຫະລັດ ເດີນທາງໄປ ຢ້ຽມຢາມຍີ່ປຸ່ນ ແລະກຳປູເຈຍ ເພື່ອຊຸກຍູ້ ຂໍ້ລິເລີ້ມການ​ສຶກສາ​​ ແກ່ເດັກນ້ອຍຜູ້ຍິງ.
ສະຕີໝາຍເລກນຶ່ງ ທ່ານນາງ Michelle Obama ໄດ້ໄປເຖິງ ຍີ່ປຸ່ນ ແລ້ວເພື່ອທຳການຢ້ຽມຢາມເປັນເວລາສາມມື້ ໃນຈຸດ ປະສົງ ເພື່ອເນັ້ນໜັກກ່ຽວກັບ ຂໍ້ລິເລີ້ມເລື້ອງການສຶກສາເດັກ ນ້ອຍຜູ້ຍິງ ຢູ່ໃນທົ່ວໂລກ ຂອງທ່ານນາງ ທ່ານນາງ Obama ໄດ້ໄປເຖິງ ນະຄອນຫລວງໂຕກຽວ ໃນ ຕອນແລງມື້ນີ້ ໃນວັນພະຫັດ ມື້ອຶ່ນ ທ່ານນາງຈະພົບປະກັບ ແບບແຍກກັນ ກັບນາຍົກລັດຖະມົນຕີ Shinzo Abe ແລະ ພັນລະຍາຂອງທ່ານ ຄືທ່ານນາງ Akie ນອກນັ້ນ ທ່ານນາງ ຍັງມີແຜນທີ່ຈະພົບກັບພະເຈົ້າຈັກກະພັດຂອງຍີ່ປຸ່ນ ແລະ ພະມະເຫສີ  ກ່ອນ ເດີນທາງໄປຍັງສະຖານທີ່ທ່ອງທ່ຽວສຳ ຄັນ ຄືນະຄອນ Kyoto ໃນວັນສຸກຈະມາເຖິງນີ້ ສະຕີໝາຍເລກນຶ່ງ ບໍ່ສາມາດຕິດຕາມ ປະທານາທິບໍດີ Barack Obama ໄປຍີ່ປຸ່ນ ໄດ້ ໃນປີແລ້ວນີ້ ການເດີນທາງດັ່ງກ່າວນີ້ ແມ່ນເບິ່ງກັນວ່າເປັນການຢ້ຽມ ຢາມທົດແທນທີ່ ທ່ານນາງບໍ່ສາມາດໄປນັ້ນ ຖະແຫລງການຂອງທຳນຽບຂາວສະບັບນຶ່ງ ກ່າວວ່າ ທ່ານນາງ Obama ຈະປະກາດ ການເປັນພາຄີ ລະຫວ່າງສະຫະລັດ ແລະຍີ່ປຸ່ນ ກ່ຽວກັບການຊ່ວຍໃຫ້ບັນດາເດັກນ້ອຍ ຜູ້ຍິງໄດ້ຮໍ່າຮຽນ ທີ່ແນໃສ່ເພື່ອຊ່ວຍໃຫ້ການສຶກສາແກ່ເດັກນ້ອຍຜູ້ຍິງ 62 ລ້ານຄົນ ຢູ່ໃນ ທົ່ວໂລກ ທີ່ບໍ່ມີໂອກາດໄດ້ເຂົ້າໂຮງຮຽນ ໃນວັນສຸກນີ້ ທ່ານນາງຈະເດີນທາງໄປປະເທດກຳປູເຈຍ ຊຶ່ງເປັນນຶ່ງໃນຈຳນວນ 11 ປະ ເທດ ທີ່ຮວມຢູ່ໃນແຜນກນລິເລີ້ມນັ້ນ ນີ້ເປັນເທຶ່ອທຳອິດ ທີ່ສະຕີໝາຍເລກນຶ່ງ ທີ່ຍັງຢູ່ໃນ ຕຳແໜ່ງຂອງສະຫະລັດ ເດີນທາງໄປຢ້ຽມຢາມປະເທດໃນ ເຂດເອເຊຍອາຄະເນ ຢູ່ທີ່ປະເທດກຳປູເຈຍ ທ່ານນາງ Obama ຈະພົບກັບ ທ່ານນາງ Bun Rany ສະຕີໝາຍ ເລກນຶ່ງກຳປູເຈຍ ທ່ານນາງ ຍັງຈະພົບປະກັບ ບັນດາອາສາສະມັກ ຢູ່ໃນໂຄງການ Peace Corps ຂອງສະຫະລັດ ຊຶ່ງຈະມີບົດບາດອັນສຳຄັນໃນການຊ່ວຍເຫລືອ ເພື່ອ ຊ່ອຍໃຫ້ພວກເດັກນ້ອຍຜູ້ຍິງໄດ້ເຂົ້າໂຮງຮຽນຫຼາຍຕື່ມ ຂຶ້ນ ຢູ່ໃນບົດຄວາມເຫັນອາທິດນີ້ ຂອງໜັງສືພິມ  ທ່ານນາງ Obama ກ່າວວ່າ ເດັກນ້ອຍຜູ້ຍິງ 62 ລ້ານຄົນທີ່ບໍ່ໄດ້ເຂົ້າໂຮງຮຽນ ສະແດງໃຫ້ເຫັນ “ ການປະຖີ້ມໂອກາດທີ່ໜ້າເສົ້າໃຈ ໃນຄວາມສາມາດບົ່ມຊ້ອນ ຂອງມະນຸດ ” ທ່ານນາງກ່າວວ່າ “ມັນຍັງເປັນການທ້າທາຍ ຕໍ່ບັນຫາດ້ານສາທາລະນະສຸກ ການຖ່ວງ ດຶງຕໍ່ເສດຖະກິດແຫ່ງຊາດແລະຄວາມຮັ່ງມີຂອງໂລກ ແລະເປັນໄພຂົ່ມຂູ່ຕໍ່ຄວາມປອດ ໄພຂອງປະເທດຕ່າງໆໃນທົ່ວໂລກ ຮວມທັງຂອງພວກເຮົານຳດ້ວຍ ”